Windows 7

Windows 7 je operačný systém pre osobné počítače od spoločnosti Microsoft, nástupca Windows Vista. Oficiálne bol Windows 7 vydaný 22. októbra 2009.

Systém je postavený na základoch jeho predchodcu Windows Vista s cieľom plnej kompatibility s existujúcimi ovládačmi zariadení, aplikácií a hardvéru. Spoločnosť Microsoft v roku 2008 uviedla prezentáciu, ktorú zamerala na multi-dotykové ovládanie, prestavané Windows s novým hlavným panelom, domácu sieť nazvanú HomeGroup a zvýšenie výkonu. Niektoré aplikácie, ktoré boli zahrnuté v predchádzajúcich verziách operačného systému Microsoft Windows, napríklad Windows Mail, Windows Movie Maker alebo Windows Fotogaléria, už nebudú ďalej zahrnuté, ale stanú sa súčasťou balíka programov služby Windows Live. Oficiálne ukončenie podpory Windowsu 7 bolo 14. januára 2020.V septembri 2018 ho používalo približne 37% počítačov, ktoré použivajú operačný systém Windows.

 História 
20. augusta 2008 potvrdil Microsoft, že interné meno nového systému (používané medzi zamestnancami Microsoftu) je Windows 7, a to sa aj stalo oficiálnym názvom systému.

Finálna verzia Windows 7 vyšla 22. októbra 2009. Pôvodne sa predpokladalo, že v tento termín vyjde v piatich základných jazykoch a slovenská verzia vyjde asi o 3 týždne neskôr. Postupne sa posunutie skrátilo na 1 týždeň. Prekvapením bolo, že sa slovenská verzia stihla vydať v rovnaký deň ako verzia anglická.

 Systémové požiadavky 
+ Minimálne hardvérové požiadavky systému Windows 7 Komponent  Architektúra 32-bitová  64-bitová Procesor 1 GHz IA-32 procesor 1 GHz x86-64 procesor RAM 1 GB 2 GB Grafická karta Podporujúca DirectX 9 s ovládačom WDDM 1.0 alebo vyšším Miesto na pevnom disku 16 GB 20 GB Optická mechanika DVD-ROM mechanikaKaždá mechanika čítajúca DVD-ROM disky. (Len na inštaláciu z DVD-ROM disku)

Ďalšie požiadavky na používanie určitých funkcií systému:
Režim Windows XP vyžaduje dodatočný 1 GB pamäte RAM a dodatočných 15 GB voľného miesta na pevnom disku.
Niektoré funkcie Windows Media Centra vyžadujú televíznu kartu a ďalší hardvér.

 Edície 
Všetky edície okrem Starter majú 32-bitovú aj 64-bitovú verziu (architektúry IA-32 a x86-64). V edícií Starter je len 32-bitová verzia. Na rozdiel od systému Windows Vista sa vrátilo označenie Professional namiesto označenia Business.

 Windows 7 Starter Edition – Edícia určená pre netbooky, dostupná len v OEM licencií. 
 Windows 7 Home Basic Edition – Edícia pre domácnosti, dostupná len v rozvojových krajinách.
 Windows 7 Home Premium Edition – Edícia pre domácnosti.
 Windows 7 Professional Edition – Edícia pre pokročilých používateľov a firemných zákazníkov. Vie sa pripojiť do domény Windows serveru.
 Windows 7 Enterprise Edition – Edícia Professional, rozšírená napríklad o ochranu čipom TPM. Dostupná len v rámci multilicenčnej zmluvy.
 Windows 7 Ultimate Edition – Rovnaká funkcionalita ako edícia Enterprise, akurát dostupná aj pre individuálnych používateľov.

 Poznámky 

 Referencie 

 Externé odkazy 
 WindowsBlog – oficiálny blog o Windows 
 Novinky o Windows 7 
 Domovská stránka systému Windows 7
 Instalace Windows 7, 8 a Vista  

Kategória:Microsoft Windows
Kategória:Operačné systémy firmy Microsoft